Márkó Futács više nije igrač Hajduka!

Márkó Futács od danas više nije igrač Hajduka. S dvadesetosmogodišnjim napadačem sporazumno je raskinut ugovor.



U bijelom dresu odigrao je ukupno 45 utakmica u kojima je postigao 24 gola, a pritom je dodao i šest asistencija. U sezoni 2016/17 bio je najbolji strijelac HT Prve lige s 18 postignutih pogodaka. Proteklu je sezonu većim dijelom propustio zbog ozljede, a nastupio je u 16 utakmica i postigao tri zgoditka.



Za prvu momčad Bijelih mađarski napadač debitirao je 21. kolovoza 2016. godine na Poljudu u prvenstvenom susretu s Rijekom, a posljednji put za Hajduk igrao je u prvom dvoboju 3. pretkola Europske lige protiv rumunjske momčadi FCSB.

Marku želimo sreću i uspjeh u daljnjoj karijeri!

31/8/2018 - 14:15 sati

Prva momčad

Foto: Robert Matić / hajduk.hr